Mislim da svatko može biti stalker
pod određenim okolnostima.
Kad pogledam što se dogodilo, to nisam ja.
SVAKE GODINE U SAD-U DOGODI SE
VIŠE OD TRI MILIJUNA SLUČAJA UHOĐENJA
Osjećao sam se kao da sam u nekom snu.
Kao da hodam u snu.
Htio sam biti dio nečega.
Poludio sam i izgubio kontrolu.
Zato sam ispoljio svoj bijes i maštarije.
40 % SLUČAJEVA UHOĐENJA ZAVRŠI NASILJEM
OVO JE PRIČA ZATVORENIKA BR. 01420621
Kamo god bih pošla, stalno me pratio.
Rekao je da će napasti nekoga koga volim.
Netko tko čini takvu štetu zapravo je psihopat.
NETFLIXOVA SERIJA
Radije bih da me smatraju ubojicom, nego stalkerom.
Htjela sam intenzitet tog osjećaja kad ona zna da je promatrana.
Svatko može biti stalker.
To su priče o babarogi.
Nisam više tako lud.
TEKSAS
Nikad prije nisam imala ovakav slučaj.
Bio je to zastrašujući slučaj uhođenja.
Kad uzmete sitnice koje sačinjavaju uhođenje,
one se ne čine opasnima, čak ni kriminalnim djelima.
Ali kad se sve spoji…
POMOĆNICA DRŽAVNOG ODVJETNIKA
…to izaziva strah u nekome.
I nažalost, mnogo puta to može kulminirati
u nešto jako nasilno.
ZATVOR MARK W. STILES UNIT TEKSAS
Ja sam Ruben Antonio Jaramillo.
U VELJAČI 2007. GODINE RUBEN JARAMILLO OSUĐEN JE
NA 45 GODINA ZATVORA
U redu.
Optužen sam za uhođenje svoje bivše…
Svoje bivše ili čak i djevojke u to vrijeme.
To je razdoblje bilo jako kaotično.
Tad je u mom životu bilo mnogo zbunjenosti i nejasnoća.
To me na kraju dovelo do ovoga.
JARAMILLOVO ZATVARANJE PREKINULO JE GOTOVO DVOGODIŠNJE UHOĐENJE
Moje je odrastanje bilo dosta sporadično.
Selili smo se diljem zemlje iz države u državu.
Moj bi se otac tu i tamo nakratko pojavio
kad bi uspio naći moju mamu
i nikad nigdje nisam pustio korijenje.
Uvijek smo bili poput skitnica.
Nikad nisam imao prijatelje i takve stvari.
U svakom gradu gdje sam se doselio
uvijek su me maltretirali i to je odigralo veliku ulogu jer…
Zbog maltretiranja sam se više zatvorio u sebe.
Moj je san bio imati djecu i kuću i skrbiti se za njih.
To je oduvijek bio moj san.
Izlazio sam tu i tamo, ali većinu vremena…
Izlazio bih s nekom curom,
ali ona bi na kraju završila s mojim prijateljem, bratom ili tako nešto.
Zbog toga sam uvijek imao problema s povjerenjem.
GODINA 2001.
S 29 GODINA JARAMILLO JE POČEO RADITI U STARAČKOM DOMU U SAN ANTONIJU U TEKSASU
Kad sam radio u staračkom domu,
sve su cure ondje trčale za mnom.
Htjele su hodati sa mnom.
A ja sam bio jako bojažljiv…
Kako da kažem? Nisam mogao odabrati curu.
JEDNA OD JARAMILLOVIH KOLEGICA BILA JE 45-GODIŠNJA SESTRA „MARIA”
STARAČKI DOM
Prišla mi je i počela mi se nabacivati.
Nisam bio zainteresiran jer sam inače izlazio s curama
koje su imale između 18 i 24 godine.
Ne starije od toga.
Ali tad sam se osjećao usamljeno,
nisam imao s kime komunicirati.
Ali kad se Maria pojavila, mogao sam joj pričati o svojim problemima.
Razgovarali smo i korak po korak…
Počeli smo se ljubiti.
I tako smo počeli hodati.
Kad sam upoznala Rubena, bila sam u vezi.
Imala sam 18 godina kad sam se udala
i bio je to težak brak.
Kad je Ruben došao,
bio je to netko na koga sam se mogla osloniti
ili s kime sam mogla razgovarati.
„MARIA” JE TRAŽILA DA NJEZIN IDENTITET OSTANE SKRIVEN
KAKO BI ZAŠTITILA SEBE I SVOJU OBITELJ
Sve je počelo kad sam se zaposlila u staračkome domu.
Onda je i on zaposlen.
Bilo je ugodno razgovarati s njime.
Bio je jako dobar, nježan i drag.
Bila sam zaljubljena i žudjela sam za njime.
Bio je mlad.
Bila sam nekih 18 godina starija.
Kako su mjeseci prolazili,
odlučila sam napustiti muža i uselila sam se s Rubenom.
SRPANJ 2001. GODINE
MARIA JE OSTAVILA MUŽA I TROJE ODRASLE DJECE
KAKO BI ŽIVJELA S JARAMILLOM
Sve je bilo jako lijepo.
Volio je izlaziti, kupovati mi poklone i stvari.
Nikad mi nije palo na pamet da bi mogao učiniti takvo što.
Jedan dan pojavila se na mojim vratima. Stajala je ondje i rekla:
„Imam papire za razvod. Razvela sam se od muža.”
Pitao sam je. „Zašto?” Rekla je: „Jer želim biti s tobom.”
Rekao sam: „Dobro.”
Sviđala mi se i pomislio sam
da možemo imati vezu i vidjeti kamo će nas to odvesti.
To je bilo nešto što sam tražio
jer je ona imala obitelj, a ja to nisam imao dok sam odrastao.
Kad sam upoznao njezinu obitelj, bili su neprijateljski raspoloženi.
Tad je sve krenulo po zlu.
Njezini su mi roditelji govorili da sam premlad za nju
i da moram pronaći nekoga svojih godina.
Tad sam znao da nešto nije u redu.
Moj prvi dojam o Rubenu bio je
da je tih i sramežljiv.
Mislila je da je zaljubljena u njega.
Ona je mlada u srcu.
MARIJINA KĆI
Valjda je mislila da je to spoj iz raja.
No nije mi se svidjela ta veza.
I MARIJINA KĆI „VERONICA”
TAKOĐER JE TRAŽILA DA NJEZIN IDENTITET OSTANE SKRIVEN
Moja je obitelj mislila da je jeziv.
Nije im se svidio,
posebice razlika u godinama između njega i moje mame.
U mojim očima to je bila veza
gdje je on bio njezin dečko, ali i sin.
Uvijek se brinula o njemu, kao da je dijete.
Nije ni mogla doći u posjet obitelji bez njega.
Morao je ići s njom, kao malo dijete.
Uvijek je morao biti dio svega,
govorio je lude stvari.
Kad sam 2001. godine saznala da sam trudna s prvim djetetom,
rekao je mojoj mami da želi
odgajati moju kćer s njom.
Što je ludo.
Pomislila sam: „Jesi li ti lud?
Živim sa svojim dečkom, zašto ne bismo htjeli svoje dijete?”
To je samo jedan primjer
koji je pokazao u kakvoj zabludi živi.
Znam da joj je Ruben pridavao mnogo pažnje
i mislim da je za time žudjela
dok naposljetku nije došla do zaključka
da je vara.
Nekih četiri godine veza je bila odlična.
Ali kad bih se s posla vratila u stan,
vidjela bih ženske stvari.
Pitala bih ga tko je bio ovdje.
Rekao bi: „Ma prijateljice.”
Sumnjala sam da me vara.
To je trajalo i trajalo.
I bila sam povrijeđena.
On je poricao,
ali tad sam počela osjećati da to neće funkcionirati.
GODINA 2001.
GODINA 2003.
LISTOPAD
PRED KRAJ 2003. GODINE MARIA JE ODLUČILA PREKINUTI VEZU
I NAPUSTITI STAN U KOJEM JE ŽIVJELA S JARAMILLOM
Rekla sam Rubenu da odlazim, a on je pitao: „Zašto?”
Rekao je da me voli i slično.
Tad me počeo moliti i moliti.
„Ne idi.”
Mislim da sam tad nazvala svoju kćer i sestru.
Mislila sam da će nešto možda poći po zlu.
Kad je mama rekla da želi otići,
osjetila sam olakšanje
i bila sam sretna što ide.
Rekla sam: „Idemo. Uzmi svoje stvari i idemo odavde.”
No nisam znala što bi se moglo dogoditi.
Moja teta i ja otišle smo u Rubenov i mamin stan po njezine stvari.
Ušle smo u spavaću sobu,
a on je bio na krevetu
s nožem u ruci.
Pogledale smo po sobi
i na tri zida bila je ispisana riječ:
„Umri, umri, umri.”
„Umri” na jednom, drugom i trećem zidu.
Ispisano njegovom krvlju.
Mama nije htjela da zovemo policiju.
Rekla je da odemo i ostavimo ga na miru.
Tad sam htio umrijeti. Osjećao sam kako mi srce tuče.
Htio sam plakati jer sam položio svoje nade u nju.
Pokušavao sam stupiti u kontakt s njom
jer su mi se sve emocije vratile.
Tehnički je jesam prevario,
ali htio sam stupiti u kontakt s njom
i vidjeti kako možemo riješiti te pomiješane emocije.
Tako da…
Ne idu mi baš suptilni znakovi i takve stvari.
Više sam osoba koja treba…
Ako nešto želiš, moraš mi to izravno reći da bih ja to shvatio
jer ja ne shvaćam znakove.
IAKO JE MARIA PREKINULA NJIHOVU VEZU
JARAMILLO JE NASTAVIO KONTAKT S NJOM
Pokušao sam kontaktirati s njom preko pisama.
To se događalo tijekom određenog razdoblja.
Kad god bih postavio pitanje, ne bih dobio odgovor.
Morao sam pokušati komunicirati s njome,
stupiti u kontakt s njom kako bih dobio te odgovore, ali nisam mogao.
Što sam više pokušavao,
sve sam više podbacivao…
Smišljao sam sve više pitanja, ali odgovora nije bilo.
GODINA 2003.
GODINA 2005.
IZMEĐU 2004. i 2005. JARAMILLO JE ZATRPAO MARIJU STOTINAMA PISAMA
Imala sam gomile pisama
koje mi je ostavljao na automobilu.
U pismima je pisalo da želi razgovarati,
da me zaista voli,
da me neće povrijediti
i da samo želi da ponovno budemo zajedno.
Tad me sve to počelo brinuti.
Uhođenje se smatra ozbiljnim zločinom
koje uključuje opetovano i uporno ponašanje
koje prijeti, uznemirava i stvara strah kod žrtava,
a može se pretvoriti i u nasilje.
Ja sam dr. Hae Rim Jin,
i specijalizirana sam za istraživanje nasilja među ljubavnim parovima.
Proučavala sam mnogo slučajeva uhođenja.
PROFESORICA KRIMINOLOGIJE SVEUČILIŠTE U HOUSTONU
Ovo su pisma koje je g. Jaramillo pisao Mariji.
Ova su pisma dokazi njegovog uhođenja.
Po mojem mišljenju, njegov je slučaj jako opasan.
Njegova pisma dala su mi dobar uvid u njegov um.
Jedna stvar je da stalo govori:
„Volim te. Zašto ne shvaćaš da te volim?”
Ona to shvaća, ali ne želi to.
VOLIM TE CIJELIM SRCEM I DUŠOM
Ovaj pojedinac odgovara profilu odbijenog stalkera
jer njegova jedina motivacija da uhodi Mariju jest to
što ne može prihvatiti da ga je ostavila.
MOLIM TE, RECI MI ISTINU
G. Jaramillo često govori da je spreman umrijeti za nju
i tako ponovno izražava osjećaj gdje smatra da nema što izgubiti.
Ili ona ili ništa. Čak ni njegov život.
RADIJE BIH UMRO NEGO NASTAVIO OVAKO ŽIVJETI
Velike su šanse da taj slučaj preraste u nešto opasno.
Ovo pismo je pravo upozorenje.
„Ako nismo zajedno, to mi daje pravo
da krenem na tvoju obitelj jer su nas rastavili.
Ali ako smo i dalje zajedno, onda nemam to pravo, zar ne?”
Prvo krivi njezinu obitelj za prekid.
To i implicira:
„Znam da su tvoji roditelji jedan od razloga zašto smo prekinuli
i imam sredstva da im naudim, posebice ako mi se ne vratiš.”
Njegova pisma pokazuju da je nasilje bilo neizbježno.
To bi se dogodilo jer je nije mogao pustiti.
GODINA 2005.
KOLOVOZ
Ruben me uhodio na poslu.
Bio bi parkiran na uglu,
primijetila bih ga i počela bježati.
Nije odustajao.
U pismima je rekao da neće odustati.
Tad sam već bila jako uplašena.
Kamo god bih pošla, stalno me pratio.
Znao je gdje mi roditelji žive i gdje mi kćer živi.
To je bio početak vremena kad smo morali biti na oprezu.
Počeo je dostavljati pisma u moj stan,
zalijepio bi ih na vrata.
U jednom je pismo pisalo, ako ne dam pisma svojoj majci,
da će zalijepiti njezine gole fotografije po cijelom stambenom kompleksu.
I jest.
Nisam znala što slijedi.
Preselila sam se u drugi stan.
Htjela sam se sakriti.
Nisam htjela da zna gdje živim
jer je prijetio da će me ubiti ako ona ne bude s njim.
UNATOČ TOME ŠTO SU SE MARIA I VERONICA PRESELILE U NOVE DOMOVE,
JARAMILLOVO SE UHOĐENJE NASTAVILO
Uhodio je više članova naše obitelji.
Vrebao je na raznim mjestima.
Bio je na ulaznim vratima stana mojeg brata i njegove djevojke
i ona je bila prestravljena.
Prolazio je ispred kuća drugih članova obitelji.
Ispred kuće mojeg bratića, bratova stana, kuće mojih bake i djeda, mojeg stana…
Sad su svi doživjeli uhođenje.
Prema mojoj mami bilo je mnogo gnjeva.
„Dovela si tog luđaka u našu obitelj i sad zna gdje svi živimo.”
Mislim da nije znala što će uslijediti.
Mislim da je mislila da će on jednostavno nestati.
GODINA 2005. 26. RUJNA
U RUJNU 2005. JARAMILLO TVRDI DA JE ODLUČIO PREKINUTI KONTAKT
S MARIJOM I NJEZINOM OBITELJI,
NO HTIO SE POZDRAVITI S MARIJINIM RODITELJIMA
Već sam odlučio zaboraviti i nju i njezinu obitelj jer…
Bilo mi je dosta svega.
Hodao sam prema kući njezinih roditelja.
Htio sam im reći da se gone ili takvo nešto.
Htio sam reći njezinim roditeljima da joj kažu da mi se ne javlja
jer nisam htio imati ništa s njom.
NA PUTU SE JARAMILLO ZAUSTAVIO DA KUPI NEKOLIKO STVARI
Dat ću joj posljednji poklon. Znate kako piše u Bibliji.
Ako te ljudi mrze, blagoslovi ih, voli ih.
Ušao sam u kineski dućan,
kupio sam dječje lisičine za njezinu unučad
i igračku pištolj za omamljivanje.
JARAMILLO JE NEKOLIKO SATI ČEKAO ISPRED KUĆE MARIJINIH RODITELJA
Počeo sam se moliti i…
Molio sam:
„Bože, molim te, zaustavi me.
Nemoj da uđem u kuću i suočim se s njezinim roditeljima
jer osjećam da ću učiniti nešto ludo.”
POLICIJSKA SNIMKA
U 21.24 POLICIJA JE IZAŠLA NA DOJAVU
JARAMILLO JE NAPAO MARIJINE RODITELJE
Ono što se dogodilo 26. rujna 2005.
rezultat je Rubenova uhođenja.
Sad gledamo prilaz
gdje je Ruben zaskočio Marijinog oca.
Donio je tri para lisičina i ljepljivu traku.
Ovo je snimka omamljivača koji je ostavio.
Sve su to znakovi da se nešto nasilno dogodilo.
Otišao sam do kuće i pozvonio.
Njezin je tata došao iza ugla. Ja sam prestrašio njega i on mene.
Krenuo je, kao da će se baciti na mene.
Mislio sam da me želi napasti
pa sam izvukao omamljivač i gurnuo ga dolje.
Pogledao sam dolje i vidio da se drži za srce.
Tad sam shvatio da ima srčani udar.
Htio sam ga podići, no bio je pretežak.
Onda je mama došla iza ugla i počela vrištati.
Tad sam ga bacio i govorio joj: „Nisam vam došao nauditi.”
Pokušao sam je smiriti, ali nije se smirivala.
Pa sam je pogodio omamljivačem.
Podigao sam je
i sjetio sam se da imam dječje lisičine
pa sam je zavezao.
Odveo sam je kupaonice i posjeo.
Oboma je stavio lisičine.
Majku je odveo u kuću,
a onda je izašao da se pobrine za Marijinog oca,
no Marijina majka je uspjela pobjeći,
otrčala je preko ulice i pozvala susjeda upomoć.
Nazvali su 911 i policija je došla jako brzo.
Prekinuli su ga pa je uskočio u njihov monovolumen i pobjegao.
Nisam imao namjeru ozlijediti ikoga… Mrzim kad ljudi ozljeđuju druge.
Kad pogledam što se dogodilo, to nisam bio ja.
To nisam ja.
Ruben kaže da nije imao namjeru ikoga ozlijediti
jer mrzi ljude koji ozljeđuju druge.
Ne pokušava samo minimalizirati krivicu, već pokušava promijeniti narativ.
Njegove su zablude
netaknute.
Omamljivač nije bio igračka.
Prouzročio je takav srčani udar
da su Marijinom ocu ugradili četverostruku premosnicu.
Ovo potvrđuje
da nije spreman preuzeti odgovornost za štetu koju je prouzročio ovoj obitelji.
JARAMILLO JE POBJEGAO PRIJE NO ŠTO JE POLICIJA STIGLA
MARIA I VERONICA STIGLE SU UBRZO NAKON TOGA
Ondje su bili hitna pomoć i policija.
Moja je sestra vikala na mene:
„Tvoj je bivši dečko napao mamu i tatu.”
I tad sam…
Osjećala sam se loše i osjećala sam krivicu
jer je to učinio jer mu se nisam htjela vratiti.
Osjećala sam se posramljeno.
POLICIJA JE POTVRDILA OBITELJI DA JE JARAMILLO U BIJEGU
Najstrašnija stvar bila je što nismo znali gdje bi mogao biti.
U vrtiću sam dala njegovu fotku
jer je moja kćer bila ondje i obavijestila sam ih o situaciji.
Bojala sam se da će pronaći mene i moju kćer.
Nisam znala hoće li me ubiti da dođe do moje kćeri.
Nisam znala što će učiniti.
To je strah od nepoznatog.
Nismo znali otkud se može pojaviti.
Jedne noći dok je još bio u bijegu otišla sam u kuću najbolje prijateljice
i doživjela sam ogroman napad panike.
Mislila sam da umirem.
RUJAN 2005.
LISTOPAD 2005.
14. LISTOPADA
OSAMNAEST DANA NAKON NAPADA JARAMILLO JE UHIĆEN
NA GRANICI SAD-A I MEKSIKA
VRAĆEN JE U SAN ANTONIO KAKO BI BIO OPTUŽEN
NAKON GOTOVO DVIJE GODINE VIKTIMIZACIJE
JARAMILLO NEĆE BITI OPTUŽEN ZA UHOĐENJE MARIJE
Odlučila sam se samo za oružanu pljačku
jer je uhođenje mnogo teže dokazati,
sve te navedene elemente.
Morate dokazati mnogo malih trenutaka,
a ne samo jedan veliki trenutak.
U TEKSASU UHOĐENJE TREĆEG STUPNJA
MOŽE REZULTIRATI MAKSIMALNOM KAZNOM OD 10 GODINA
ORUŽANA PLJAČKA MOŽE REZULTIRATI MAKSIMALNOM KAZNOM OD 99 GODINA
Oružane pljačke su teški zločini.
Kao i kod ubojstava, to može rezultirati kaznom
od pet do 99 godina ili doživotnim zatvorom.
Na sudu smo imali snažan slučaj
za tu oružanu pljačku.
KLJUČ SLUČAJA TUŽITELJSTVA BILI SU INKRIMINIRAJUĆI DOKAZI
KOJE JE JARAMILLO BACIO NA PRILAZU POSJEDA
LISIČINE
Ovaj je slučaj bio čudan jer nam je Ruben ostavio sve dokaze
na mjestu zločina.
OMAMLJIVAČ
Imao je torbu koju je ostavio kad se policija pojavila,
a u torbi je bila poruka.
A u poruci je pisalo sve što je Ruben namjeravao učiniti.
Ruben piše: „Podigni gotovinu.
Podigni čekove i unovči ih. Omamljivač. Četiri para lisičina.
Lociraj roditelje. Samo mamu i tatu.
Stavi lisičine mami i tati.
Zaključaj vrata i kreni prema Meksiku.
Baci roditelje u jarak.
Vrati se i pokupi Marijinu kćer i njezin auto,
pokupi kćer Marijine kćeri i odvedi je zelenim kombijem.
Traži Mariju. Nađi Mariju.
Pokupi Suburban, odvezi ga u Meksiko,
useli se u kuću i živi u Meksiku zauvijek.”
Govorimo o pet ljudi
koje je Ruben namjeravao oteti i preseliti
u želji da osvoji Marijino srce.
Ruben je apsolutno živio u zabludi.
To ga nije učinilo nesposobnim.
Nije ga učinilo ludim.
Ali učinilo ga je vrlo opasnim.
GODINA 2005. LISTOPAD
GODINA 2007. VELJAČA
DANA 5. VELJAČE 2007. POČELO JE RUBENOVO SUĐENJE ZA ORUŽANU PLJAČKU
IZJASNIO SE NEVINIM PO SVIM OPTUŽBAMA
Stavili su optuženika da svjedoči.
On im je bio jedina obrana.
Nije prihvaćao nikakvu odgovornost za svoje postupke.
Na svoj odnos s Marijom gledao je
samo kao na ljubavnu priču.
To nije bila dobra obrana. Protiv njega smo imali snažne dokaze
i mislim da na kraju nije bilo upitno
da je Ruben Jaramillo opasan pojedinac.
IAKO NIJE OPTUŽEN ZA UHOĐENJE,
JARAMILLOVI ZLOČINI PROTIV MARIJE BILI SU KLJUČNI ZA SLUČAJ TUŽITELJSTVA
OKRUŽNI SUD
Oružana pljačka za koju smo ga optužili bila je krajnja kulminacija
cijelog uhođenja Marije.
Iako ona nije bila krajnja žrtva u slučaju u kojem smo ga teretili,
mislim da je porota prikladno razmotrila opasnost situacije.
Maria je definitivno bila ranjena žena.
Emotivno ranjena.
Mnogo je propatila od ruku g. Jaramilla.
DANA 6. VELJAČE 2007. MARIA JE PRISTALA SVJEDOČITI PROTIV JARAMILLA
Mislim da je bilo ključno da porota čuje Mariju
jer je povijest uhođenja bila ključna za ovaj slučaj.
Ako izuzmemo Mariju iz priče,
ne postoji mnogo konteksta oko onoga što je optuženik uradio.
Objasnila je poroti zlostavljanje koje je pretrpjela od njega,
psihološko i emocionalno zlostavljanje.
To ostavi traga. Na njoj doista jest.
Svjedočila sam i rekla sam im za uhođenje.
Bila sam uplašena reći sucu sve što se dogodilo
i samo sam plakala.
Plakala sam bez prestanka.
Bojala sam se jer je on bio ondje.
ZBOG VELIKE KOLIČINE DOKAZE JARAMILLO JE PROGLAŠEN KRIVIM
UZ POMOĆ MARIJINOG SVJEDOČENJA O UHOĐENJU,
TUŽITELJSTVO JE OSIGURALO ZATVORSKU KAZNU OD 40 GODINA
TRI MJESECA NAKON PRVOG INTERVJUA
RUBEN JARAMILLO PRISTAO JE ODGOVORITI NA DALJNJA PITANJA
U zatvoru sam 16, gotovo 17 godina.
Imao sam mnogo vremena da razmislim
što je bilo pogrešno kod mojeg razmišljanja.
Mislim da svatko može biti stalker
pod određenim okolnostima.
Očito sam izgubio dodir sa stvarnošću
i samo sam počeo maštati.
Valjda sam se nadao
da ću vratiti onaj osjećaj kad se osjećaš poželjnim.
Trčao sam za njom da dobijem njezinu pažnju,
da me opet vidi kao osobu i kaže:
„Hej, tu je ova osoba kojoj je stalo do mene.”
Nadao sam se da će vidjeti to.
Bio sam spreman učiniti što god je htjela.
Žalim za onime što sam učinio Mariji i njezinoj obitelji
jer to se uopće nije trebalo dogoditi.
Trebao sam biti veći čovjek i samo otići.
Kad uložiš 100 % emocija u osobu, to je poput igre ruskog ruleta.
To je u redu kad si s nekime 20 ili 30 godina.
Ali kad upoznaš osobu kao ja… Bili smo zajedno pet godina.
Nisam se trebao dati 100 % u nju.
Bez obzira na to koliko je puta ona prevarila mene ili ja nju…
Trebao sam vidjeti znakove, ali povijest se ne može ispraviti.
Samo gledam u budućnost i pokušavam ispraviti sebe.
Nadam se da se ovakva situacija neće dogoditi s nekim drugim
i da se mogu mentalno bolje kontrolirati.
I…
Na razočaranja gledam kao na odskočne daske,
a na kao na tragediju.
JARAMILLOVA MAKSIMALNA KAZNA OD 45 GODINA ISTJEČE 2050. GODINE
IMAT ĆE 79 GODINA
ALI JARAMILLO ĆE 2028. MOĆI ZATRAŽITI UVJETNU KAZNU
Razmišljam o tome kako će izaći i jednostavno želim nestati.
Ne želim da me pronađe.
I dalje živim s posljedicama toga.
Na tjednoj bazi imam napade anksioznosti.
Jako sam ljuta
što se moram nositi s time,
što se moja djeca i moj muž
moraju nositi s time.
To je frustrirajuće, to je mučenje.
I moji baka i djed se nose s time.
Ovo je doživotno.
Svi se boje da će izaći na uvjetnu.
I ja sam jako uplašena.
Pišemo pisma odgovornima
da ga ne puste
jer osjećam da će me doći dokrajčiti.
Rekao je da bi ozlijedio ljude koje volim
i sad moramo živjeti u strahu.
Vjerujem da će me nastaviti tražiti.
Prijevod titlova: Veronika Janjić